1509.

Godina **1509** (**[[rimski brojevi|MDIX]]**) bila je redovna godina koja počinje u ponedjeljak (1. jan./sij. po julijanskom kalendaru).

## Događaji
* 21. 1. - Beatrica Frankopan, udovica bana Ivaniša, udala se za Georga Brandenburškog, nećaka kralja Vladislava II..
* 3. 2. - Bitka kod Diua: Portugalci Francisca de Almeide porazili koaliciju Gudžarata, kalikutskog zamorina, egipatskih mameluka, Osmanlija, kao i Venecije i Dubrovnika - ovim je za čitavo stoleće osigurana portugalska trgovačka dominacija. 
* veljača - Kralj Vladislav II. odlazi u Češku, gdje ostaje cijele godine zbog kuge u Ugarskoj.
* 11. 3. - Mali Ljudevit II Jagelović posle ugarske krune dobio i češku.
* 21. 4. - Henry VIII postaje engleski kralj (do 1547, od 1541. i prvi kralj Irske). 
* 27. 4. - Rat Cambraiske lige: papa Julije II. stavio Veneciju pod interdikt i ekskomunikaciju jer nije vratila Romagnu pod papsku vlast (Luj XII je već ušao na mletačku teritoriju).
* 14. 5. - Bitka kod Agnadella: Francuzi porazili Venecijance, Luj prodire sve do Brescie.
* 1. 6. - Objavljena knjiga *[[De divina proportione]]* Luce Paciolija s ilustracijama Leonarda Da Vincija. 
* 8. 6. - Pisa se zbog gladi predala Firentincima posle 15 godina slobode. 
* 11. 6. - Henry VIII se venčao sa Katarinom Aragonskom (krunisani 24. 6., brak traje do 1533). 
* lipanj - Snage cara Maksimilijana I uzimaju od Mlečana Roveredo, Veronu, Vicenzu i Padovu; donjoaustrijske čete uzimaju Trst, Goricu, austrijsku Istru, a napokon i Rijeku. 
** Cara pomažu ban Andrija Bot i knez Bernardin Frankopan - napadaju Krk, mletačku Istru oko Labina i Plomina; Krsto Frankopan uzeo Mlecima Divin i Pazin. 
* 24. 6. - Vasilije III., veliki knez Moskve primio srpsko poslanstvo.
* 9. 7. - Diego Columbo, Kristoforov sin, stigao na Hispaniolu kao novi guverner; tokom godine Španci se učvršćuju na Jamajci (Juan de Esquivel). 
* 17. 7. - Padova se vratila Veneciji nakon pobune građana protiv nemačkog carskog guvernera.
* 10. 9. - Istambulski zemljotres 1509., prozvan "Mali kijamet" (sudnji dan) - srušeno 109 džamija, procenjuje se da je poginulo 10.000 ljudi. 
* 11. 9. - Portugalac Diogo Lopes de Sequeira stigao u Malaku (Malajski poluotok), neuspešan kontakt sa sultanom Mahmudom. 
* 15 - 30. 9. - Liga neuspešno opseda Padovu.
* 2. 10. - Mlečani pod komandom Angela Trevisanija povratili Rijeku - grad zapaljen i ubijeno mnogo građana. 
** U ovo doba Turci poharali oblasti Bernardina, Anža i Mihajla (Mihovila) Frankapana.
* 10. 11. - Alonso de Ojeda krenuo u ekspediciju prema dan. Kolumbiji (učestvuje i Francisco Pizzaro). 
* 15. 11. - Mletački poslanik Petar Pasqualigo stigao u Zagreb - u Ugarsku ne može otići jer je kralj u Češkoj, a cilj mu je da spriječi njegov pristanak uz Cambraisku ligu (prošlog ljeta vijeće u Budimu odlučilo da napadne Mletke, ali "većina gospode nije marila za rat").

### Tokom/tijekom godine
* Počinje gradnja manastira Krušedol (do 1514), zadužbine Brankovića; negde u ovo vreme se zamonašila Mati Angelina. 
* Šimun Kožičić Benja imenovan modruškim biskupom. 
* Erazmo Roterdamski napisao "Pohvalu ludosti" (objavljena 1511). 
* Španac Pedro Navarro zauzeo gusarski Oran. 
* Oktoih Marka Trebinjca i Marka Pivca u manastiru Tvrdoš (sa zabeleškom o "mnogima" koji su dobrovoljno prešli na islam). 
* 1509-11 - U Veneciji se tiskaju knjige skladatelja Franje Bosanca.

## Rođenja

* 10. 7. - Jean Calvin, religijski reformator († 1564)

## Smrti

* januar - Adam Kraft, nemački skulptor (* ca. 1460?)
* 14. 2. - Dmitrij Ivanovič Unuk, bivši moskovski prestolonaslednik (* 1483)
* 21. 4. - Henry VII, engleski kralj (* 1457)
* 28. 5. - Caterina Sforza, gospodarica Forlija (* 1463)
* 29. 6. - Margaret Beaufort, majka Henryja VIII (* ca. 1443)
* jul - João da Nova, portugalski moreplovac (* ca. 1460)
* Juraj Šižgorić, hrvatski humanist iz Šibenika

## Reference

* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)